《再游凤凰山寺》
宋代·程公许

人生出处岂前谋，岁一星周再此游。
世故鼎来忧似海，壮心空在鬓先秋。
戎车拥路抽身去，僧钵分香劝我留。
扰扰战争何日定，从前变灭几浮沤。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。